Lodalsparken

Lodalsparken er en park på Kværner i Oslo. Den ble ferdigstilt i 2009 og oppkalt i 2007 etter Lodalen. 

Parken strekker seg fra Turbinveien 42–46 i øst til Smeltedigelen i vest, og ligger der elva Alna går. Men vannet har ikke vært rent nok til å gå gjennom parken, så per 2013 gikk vannet i kulvert under parken. Turvei D10, Alnastien, går gjennom parken. Langs parken ligger boligblokker fra 2000-tallet.

I østenden av parken ligger en dam og vestover fra Turbinveien er det anlagt et vannspeil formet som et elveløp, kalt «Kværnerdammen». Vannet er lagt i en smal kanal og et slyngende vannløp. Vannspeilet er bygget for å kunne brukes som skøytebane, og dybden er maksimalt 20 cm, slik at det også kan være et trygt badested for barn. Parkens areal er 1,5 dekar.

Kilder
Årbok Norske landskapsarkitekters forening 2013–2014, side 74. Også på nett: Kværnerbyen vannløp. landskapsarkitektur.no. Besøkt 22. september 2020.
Lodalsparken. Oslo Byleksikon på nett. Besøkt 22. september 2020.

Parker i Oslo
Kværner (strøk)